Predkladacia správa

	Tajomník Rady vlády SR pre prevenciu kriminality Ján Bubelíni požiadal o skončenie štátnozamestnaneckého pomeru s Ministerstvom vnútra SR z dôvodu odchodu do starobného dôchodku. Jeho žiadosti bolo vyhovené ku dňu 25. novembra 2002. Podľa štatútu Rady vlády SR pre prevenciu kriminality, schváleného uznesením vlády SR č. 278 zo 14. apríla 1999 a novelizovaného uznesením vlády SR č. 78 z 9. februára 2000 čl. 3 ods. 3 „predsedu, podpredsedov a tajomníka rady vymenúva a odvoláva vláda“.
	Z uvedených dôvodov sa navrhuje odvolanie J. Bubelíniho z funkcie tajomníka Rady vlády SR pre prevenciu kriminality.
	Súčasne sa navrhuje vymenovanie Františka Šinku do funkcie tajomníka Rady vlády SR pre prevenciu kriminality.
	Predložený návrh nemá finančný, ekonomický ani environmentálny vplyv a ani vplyv na zamestnanosť.